CELEX: 32017R1276
Language: et
Date: 2017-07-14 00:00:00
Title: Komisjoni rakendusmäärus (EL) 2017/1276, 14. juuli 2017, millega kiidetakse heaks tetraatsetüületüleendiamiinist ja naatriumperkarbonaadist saadud olemasoleva toimeaine peräädikhappe kasutamine tooteliikidesse 2, 3 ja 4 kuuluvates biotsiidides (EMPs kohaldatav tekst )

15.7.2017   
            
            
               ET
            
            
               Euroopa Liidu Teataja
            
            
               L 184/24
            
         KOMISJONI RAKENDUSMÄÄRUS (EL) 2017/1276,
   14. juuli 2017,
   millega kiidetakse heaks tetraatsetüületüleendiamiinist ja naatriumperkarbonaadist saadud olemasoleva toimeaine peräädikhappe kasutamine tooteliikidesse 2, 3 ja 4 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Tetraatsetüületüleendiamiinist ja naatriumperkarbonaadist saadud peräädikhape kuulub kõnealusesse loetellu.
            
         
               (2)
            
            
               Tetraatsetüületüleendiamiinist ja naatriumperkarbonaadist saadud peräädikhapet on hinnatud kooskõlas Euroopa Parlamendi ja nõukogu direktiivi 98/8/EÜ (3) artikli 16 lõikega 2 seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 2 (eraruumide ja avalike tervishoiuruumide desinfektsioonivahendid ja muud biotsiidid), tooteliiki 3 (loomade hügieeniks kasutatavad biotsiidid) või tooteliiki 4 (toidu- ja söödaruumides kasutatavad desinfektsioonivahendid), mis vastavad määruse (EL) nr 528/2012 V lisas määratletud tooteliikidele 2, 3 ja 4.
            
         
               (3)
            
            
               Hindavaks pädevaks asutuseks määratud Soome esitas 16. jaanuaril 2013 hindamisaruanded ja soovitused.
            
         
               (4)
            
            
               Kooskõlas delegeeritud määruse (EL) nr 1062/2014 artikli 7 lõikega 2 sõnastas biotsiidikomitee 13. detsembril 2016 Euroopa Kemikaaliameti arvamused, võttes arvesse toimeainet hinnanud pädeva asutuse järeldusi.
            
         
               (5)
            
            
               Kõnealuste arvamuste kohaselt vastavad tooteliikidesse 2, 3 ja 4 kuuluvad tetraatsetüületüleendiamiinist ja naatriumperkarbonaadist saadud peräädikhappel põhinevad biotsiidid eeldatavalt direktiivi 98/8/EÜ artikli 5 nõuetele, kui on täidetud teatavad nende kasutust reguleerivad nõuded ja tingimused.
            
         
               (6)
            
            
               Seepärast on asjakohane kiita heaks tetraatsetüületüleendiamiinist ja naatriumperkarbonaadist saadud peräädikhappe kasutamine tooteliikidesse 2, 3 ja 4 kuuluvates biotsiidides, kui on täidetud teatavad nõuded ja tingimused.
            
         
               (7)
            
            
               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.
            
         
               (8)
            
            
               Käesoleva määrusega ette nähtud meetmed on kooskõlas alalise biotsiidikomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks tetraatsetüületüleendiamiinist ja naatriumperkarbonaadist saadud peräädikhappe toimeainena kasutamine tooteliikidesse 2, 3 ja 4 kuuluvates biotsiidides vastavalt lisas esitatud nõuetele ja tingimustele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. juuli 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).
   
      (3)  Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).
   
      LISA
      
                  Tavanimetus
               
               
                  IUPACi nimetus
                  Tunnuskoodid
               
               
                  Toimeaine minimaalne puhtusaste (1)
                  
               
               
                  Heakskiitmise kuupäev
               
               
                  Heakskiidu aegumise kuupäev
               
               
                  Tooteliik
               
               
                  Eritingimused
               
            
                  Tetraatsetüületüleendiamiinist ja naatriumperkarbonaadist saadud peräädikhape
               
               
                  IUPACi nimetus:
                  peroksüetaanhape
                  EÜ nr: 201–186-8
                  CASi nr: 79–21-0
                  Lähteained:
                  
                               
                           
                           
                              IUPACi nimetus: N,N′-etaan-1,2-diüülbis(N-atsetüülatseetamiid)
                              EÜ nr: 234–123-8
                              CASi nr: 10543-57–4
                           
                        
                               
                           
                           
                              IUPACi nimetus: naatriumperkarbonaat
                              EÜ nr: 239–707-6
                              CASi nr: 15630-89–4
                           
                        
               
                  
                     In situ saadud peräädikhappe omaduste puhul on võetud aluseks lähteained tetraatsetüületüleendiamiin ja naatriumperkarbonaat.
                  Tetraatsetüületüleendiamiini minimaalne puhtuseaste on 99,0 % ja naatriumperkarbonaadi minimaalne puhtuseaste on 85,1 %.
               
               
                  1. jaanuar 2019
               
               
                  31. detsember 2028
               
               
                  2
               
               
                  Biotsiidide puhul antakse luba järgmistel tingimustel.
                  
                              1)
                           
                           
                              Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud.
                           
                        
                              2)
                           
                           
                              Hinnatud kasutusviiside puhul kindlaks tehtud riskidest lähtuvalt pööratakse toote hindamisel erilist tähelepanu:
                              
                                          a)
                                       
                                       
                                          tööstuslikele ja kutselistele kasutajatele;
                                       
                                    
                                          b)
                                       
                                       
                                          pinnaveele, kui tegemist on tootega, mida kasutatakse pesu desinfitseerimiseks kodumajapidamises kasutatavas suletud pesumasinas.
                                       
                                    
                        
            
                  3
               
               
                  Biotsiidide puhul antakse luba järgmistel tingimustel.
                  
                              1)
                           
                           
                              Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud.
                           
                        
                              2)
                           
                           
                              Hinnatud kasutusviiside puhul kindlaks tehtud riskidest lähtuvalt pööratakse toote hindamisel erilist tähelepanu tööstuslikele ja kutselistele kasutajatele.
                           
                        
            
                  4
               
               
                  Biotsiidide puhul antakse luba järgmistel tingimustel.
                  
                              1)
                           
                           
                              Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud.
                           
                        
                              2)
                           
                           
                              Hinnatud kasutusviiside puhul kindlaks tehtud riskidest lähtuvalt pööratakse toote hindamisel erilist tähelepanu tööstuslikele ja kutselistele kasutajatele.
                           
                        
            
         (1)  Selles veerus esitatud puhtusaste on minimaalne puhtusaste, mille juures toimeainet hinnati. Turule lastud tootes sisalduva toimeaine puhtusaste võib olla sama või erinev, kui on tõendatud, et selline puhtusaste on tehniliselt samaväärne puhtusastmega, mille juures toimeainet hinnati.